Križovanie trolejbusovej stopy s električkovým vedením
Trolejbus Škoda 25Tr Irisbus prechádzajúci na elektrický pohon na zastávke Molecova na linke 
Trolejbus typu Škoda 25Tr Irisbus po dodaní na ŽST Filiálka. Trolejbusy Škoda 25Tr Irisbus boli dodané ešte v pôvodnom mestskom nátere, v červeno-bielo-sivej kombinácii
Trolejbus Škoda 25Tr Irisbus na linke  na zastávke Molecova
Trolejbus Škoda 14Tr s pôvodným mestským náterom na zastávke Americké nám. na linke 
Trolejbusy Škoda 15Tr (vľavo) a Škoda 14Tr (vpravo) na zastávke Bárdošova (Siemens) na linkách  a 
Vozidlo Škoda 14Tr v pôvodnom mestskom nátere na zastávke Ondrejský cintorín
Zaprášený bratislavský trolejbus Škoda 15Tr na zastávke Hlavná stanica na linke 
Škoda 14Tr na zastávke Ondrejský cintorín
Škoda 14Tr
**Trolejbusová doprava v Bratislave** patrí medzi päť sietí trolejbusovej dopravy na Slovensku. Prevádzkovateľom je Dopravný podnik Bratislava, a. s. V súčasnosti prevádzkuje mestský dopravca 107,7 + 2,4 km jednostopého trolejbusového vedenia, ktoré je najväčšie na Slovensku.

Dejiny
------

### 1909 – 1915: Prvý experiment

Na rozdiel od ostatných miest sa dejiny bratislavských trolejbusov začali písať už veľmi skoro, a to 19. júla 1909. Išlo o druhý systém svojho druhu na území Slovenska (prvý sa nachádzal vo Vysokých Tatrách a bol predchodcom Tatranskej železnice). Prvá bratislavská trolejbusová trať viedla ku vtedajšej Rothovej továrni na patróny, do Vydrickej doliny z Pražskej ulice. Jej celková dĺžka bola 5 800 m, nasadených na nej bolo 7 trolejbusových vozidiel.

Vzhľadom na finančné a technické problémy však táto prevádzka vydržala iba 6 rokov, v roku 1915 bola ukončená. Po celé medzivojnové obdobie ostala Bratislava úplne bez trolejbusovej dopravy, o jej obnovení sa začalo hovoriť až tesne pred Druhou svetovou vojnou.

### 1941 – 1960: Opätovná prevádzka

K realizácii došlo až počas vojnových rokoch, prvá nová trolejbusová trať spojila Slovenské národné divadlo a Hlavnú stanicu. Stavala sa medzi marcom a júlom 1941, 31. júla na nej začala premávať linka , na ktorú bolo nasadených 14 vozidiel MAN-Siemens nemecko-českej výroby. Onedlho pribudla linka , vedúca k továrni na patróny a objavili sa aj ďalšie trate. Vozidlá jazdili pod napätím 550 V.

Ani povojnová obnova nezastavila zavádzanie a stavbu nových trolejbusových tratí a liniek, hoci prišlo k oslobodzovaniu mesta a ťažkým stratám v infraštruktúre. Zrušilo sa označenie liniek písmenami, začali sa používať čísla, podobne ako vo zvyšku Česko-Slovenska. Od roku 1951 sa v uliciach začali objavovať aj trolejbusy typu Škoda 7Tr, prvé vozidlá od Škody Ostrov nad Ohří. Ich éra trvá v bratislavskej sieti dodnes.

Od roku 1953 je možné odviezť sa trolejbusom aj na Trnavské mýto, o ďalšie dva roky neskôr aj na Šafárikovo námestie. Na konci 50. rokov boli dodané ďalšie nové vozidlá typu Škoda 8Tr, ktoré začali jazdiť na ďalších nových linkách, ktorých počet sa začal blížiť k desiatke, obsadil číselnú radu 10-20. Zavedená bola aj samoobslužná prevádzka.

### 1961 – 1990: Útlm a stagnácia

Zatiaľ čo do 60. rokov prebiehal rozvoj a postavená bola väčšina dnešnej siete, v tomto čase sa naopak začalo s útlmom elektrickej trakcie vôbec, preferovaná bola autobusová doprava. Trolejbusové trate sa skracovali, presmerovávali a rôzne upravovali, mnohé boli nakoniec aj zrušené. Niektoré z liniek trolejbusov nahradili autobusy úplne. Objavili sa aj trolejbusy typu Škoda 9Tr, o niekoľko rokov aj Škoda T 11.

Po ropnej kríze a návrate trolejbusov a električiek opäť na scénu sa začalo opäť s budovaním nových tratí. Existujúce linky sa prečíslovali, obsadili číselný rad 200 a vyššie. Pomohlo to električkovej doprave, ktorá už nebola obmedzená na 10 liniek.

Nové trate si vyžiadali aj nové vozidlá, a to konkrétne typu Škoda 14Tr, ktoré sú v prevádzke ešte aj dnes. Ich dodávky začali v roku 1982. Celkovo jazdilo okolo 10 liniek ( až ), hlavným ťažiskom celej siete je teraz východná časť mesta.

### 1991 – 2023: Súčasnosť

V 90. rokoch ešte pribudli trolejbusy typu Škoda 15Tr, ktoré vystriedali pôvodné Škoda Sanos, z ktorých dva sú zachované ako historické vozidlá, v roku 2003 sa objavilo i prvé a jediné vozidlo typu Škoda 21Tr nakoľko ešte pred jeho zaradením do premávky, výrobca jeho výrobu ukončil. Išlo o historicky prvý nízkopodlažný trolejbus v Bratislave. Zároveň sa namiesto starého červenokrémového začal používať nový bielo-červeno-šedý náter.

Rozvoj trolejbusových tratí pokračoval aj v tomto čase, hoci pomalším tempom. V roku 1999 boli otvorené trate s Národnému ústavu srdcových chorôb (NÚSCH) a Národnému onkologickému ústavu. 4 septembra 2006 bola otvorená zatiaľ posledná trať zo zastávky Molecova na konečnú Kuklovská na Dlhých dieloch. Jej zaujímavosťou je, že nie je napojená na zvyšok trolejbusovej siete a tak tam premávajú len trolejbusy s pomocným dieselgenerátorom.

V súčasnosti pomerne zastaraný vozidlový park s priemerným vekom vozidiel 14 rokov sa obnovuje rekonštrukciami trolejbusov a v roku 2006 boli zakúpené prvé vozidlá typu Škoda 25Tr s pomocnými dieselgenerátormi, predovšetkým pre trať Kuklovská – Molecova.

15. septembra 2008 bolo dokončené zatrolejovanie obratiska Riviéra (Molecova) a vybudovanie trolejbusového parkoviska Kuklovská. Od tohto dňa môžu trolejbusy na tejto trati 
jazdiť nepretržite bez pomocného dieselového pohonu a dajú sa tu použiť aj klasické trolejbusy Škoda 14Tr a Škoda 15Tr po dotiahnutí na trať.

27. januára 2012 bola skolaudovaná trolejbusová trať Pražská – Hroboňova, ktorá bola od decembra 2011 v skúšobnej prevádzke.. Jej výstavba začala 24. augusta 2011. Trať je dlhá 4,15 km a skráti výjazdy a dojazdy do vozovne Hroboňova.

V roku 2013 bola vypísaná súťaž na nákup 30 krátkych trolejbusov (z toho 15 s dieselagregátom) a 50 kĺbových trolejbusov. Súťaž vyhral s vozidlami Škoda 30Tr SOR a Škoda 31Tr SOR výrobca Škoda/SOR s opciou na ďalších 40 trolejbusov.

5. augusta 2013 bola otvorená trolejbusová trať Vojenská nemocnica – Patrónka, na ktorej začali jazdiť trolejbusové linky ,  a. Trať umožňuje priame spojenie prestupného uzlu Patrónka s nemocnicami na Kramároch a oblasťou pri Horskom parku a hrade.

V roku 2014 sa začala stavať trať na Gaštanovej a na Trenčianskej (zhotoviteľ ELZA).
Od 4. júna 2014 sa postupne zaradilo prvých 15 nových vozidiel Škoda 30Tr SOR, konkrétne na linky , ,  a .

4. júla 2016 bola reorganizácia trolejbusových liniek. Zrušila sa linka. Zmenila sa aj trasa liniek ,  a .

Pre nedostatok vodičov MHD sa od 12. novembra 2018 až do 7. januára 2019 dočasne zrušila linka  a 1. septembra 2021 bola linka zrušená.

V roku 2020 bola vypísaná súťaž na nákup 50 hybridných trolejbusov (z toho 11 krátkych, 23 kĺbových a 16 dvojkĺbových) Súťaž vyhrali s vozidlami Škoda 27Tr Solaris, Škoda-Solaris 24m a SOR TNS 12 výrobcovia Škoda/Solaris a SOR. Vozidlami by mali prísť v priebehu roka 2023.

Zmena číslovania trolejbusových liniek od novembra 2021
-------------------------------------------------------

Od 1. novembra 2021 prišlo k prečíslovaniu trolejbusových liniek. Namiesto doterajších trojciferných čísel sú linky číslované jednotne s autobusovými – dvojcifernými číslami, ktorých čislice rámcovo označujú zdrojovú resp. cieľovú mestskú časť, kam linka premáva.

Prehľad zmien:

| Číslo linky | Vysvetlenie nového čísla |
| --- | --- |
| do 1. novembra 2021 | od 1. novembra 2021 | oblasť | poznámka |
|  |  | 7 - Dolné hony | zachovanie poslednej číslice |
|  |  | 7 - Dolné hony | podľa linky ; zachovanie poslednej číslice |
|  |  | 4 - Koliba | podľa linky  |
|  |  | 6 - Trnávka | zachovanie poslednej číslice |
|  |  | 6 - Trnávka | princíp „na Autobusovú stanicu premávajú linky , , "|
|  |  | 4 - Patrónka | podľa linky  |
|  |  |  | zachovanie poslednej číslice; linka od 1. septembra nepremáva |
|  |  | 4 - oblasť Kramáre | zachovanie poslednej číslice |
|  |  |  | princíp „na Autobusovú stanicu premávajú linky , , "; zachovanie poslednej číslice |
|  |  | 4 - Kramáre, Patrónka | zachovanie poslednej číslice |
|  |  | 4 - Prievoz | zachovanie poslednej číslice; použitie pôvodného čísla autobusovej linky, ktorú trolejbusy nahradili |

### Budúcnosť

Plánované sú tieto trate:

* Brnianska – Patrónka – Tesco Lamač
* Lovinského – Drotárska – Búdková
* Miletičova – Košická – Most Apollo – Bosákova
* Trnávka – Zlaté piesky
* Karadžičova – Dostojevského rad – Eurovea
* Patrónka – Mlynská dolina – Riviéra

Bratislava čerpá prostriedky z fondov EÚ na nové trolejbusové trate.

Začiatkom marca 2021 dopravný podnik oznámil obstarávanie dokumentácie pre 16 kilometrov trolejbusových tratí za 3,3 mil eur bez DPH. Má ísť o trate Hlavná stanica – Kramáre – Mlynská dolina – Riviéra, Trenčianska – Bajkalská – Hraničná – Grófska niva a Autobusová stanica – Nové SND.

Vozidlový park
--------------

| Obrázok | Typ | Roky výroby | Počet vozidiel |  |  | Poznámky |
| --- | --- | --- | --- | --- | --- | --- |
|  | Škoda 21Tr | 2003 | 1 |  |  | vozidlo sa objavuje už len sporadicky na linke  |
|  | Škoda 25Tr Irisbus | 2006 | 6 |  |  | vozidlá sú vybavené dieselgenerátoromvozidlo #6706 bolo ako prvé vyradené a ponúkané na odpredaj |
|  | Škoda 30Tr SOR | 2013 – 2015 | 49 |  |  | 15 vozidiel (Škoda 30TrDG SOR) je vybavených dieselgenerátoromjedno vozidlo sa používa výhradne na výcvik vodičov |
|  | Škoda 31Tr SOR | 2013 – 2015 | 69 |  |  | jedno vozidlo sa používa výhradne na výcvik vodičov |
|  | Škoda 27Tr Solaris | 2023 | 23 |  |  | vozidlá sú vybavené trakčnými batériami |
|  | Škoda-Solaris 24m | 2023 | 16 |  |  | vozidlá sú vybavené trakčnými batériami |
|  | SOR TNS 12 | 2023 | 11 |  |  | vozidlá sú vybavené trakčnými batériami |
| Spolu | 2003 – 2023 | 174 |  |  |  |

### Historické vozidlá

| Obrázok | Typ | Ev. č. | Rok výroby | Poznámky |
| --- | --- | --- | --- | --- |
|  | FBW Tr51 - Tüscher - Oerlikon | #80 | 1945 | vozidlo nemá elektrickú výzbroj |
|  | Škoda 9Tr | #152 | 1978 |  |
|  | Škoda 9Tr | #53 | 1981 |  |
|  | Škoda Sanos S 200 | #6505 | 1984 |  |
|  | Škoda 14Tr | #6207 | 1982 | vozidlo sa nachádza v stave po odstavení z premávky, čaká na rekonštrukciu do pôvodného stavu |
|  | Škoda 14Tr | #6278 | 1991 |  |
|  | Škoda 15TrM | #6617 | 1997 | prebieha rekonštrukcia do pôvodného stavu |

### Testované trolejbusy

V minulosti testované trolejbusy: Ikarus 415T (1998), Škoda 24Tr s pomocným dieselagregátom (2004), Škoda 24Tr Irisbus (2006, bez cestujúcich), Škoda 30Tr SOR (2011), Škoda 27Tr Solaris (2017), Škoda 27Tr Solaris s batériovým pohonom (2020).

V decembri 2020 dopravný podnik otestoval Solaris Trollino 24. Od 3. februára 2024 jazdí týchto 16 vozidiel na linke  a tým nahradili staršie a menej kapacitné vozidlá Škoda 31Tr SOR.

Trolejbusové linky
------------------

*Bližšie informácie v hlavnom článku: Zoznam trolejbusových liniek v Bratislave*
*Pozri aj: #Zmena číslovania trolejbusových liniek od novembra 2021*
* **:** Dlhé diely – Riviéra
* **:** Hlavná stanica – Račianske mýto – Malý trh – Nové SND
* **:** Červený most – Nemocnica Kramáre – Pod stanicou – Americké nám. – Hraničná
* **:** Hlavná stanica – Hroboňova – Šafranová – Búdková – Hodžovo nám. – Karpatská – Tupého – Koliba
* **:** Červený most – NOÚ
* **:** Červený most – Valašská – Búdková – Hodžovo nám. – TIPOS aréna
* **:** NÚSCH / NOÚ – Pod stanicou – Trnavské mýto – Mliekarenská
* **:** Rádiová – Klientske centrum – Kulíškova – Autobusová stanica – Rajská
* **:** Hlavná stanica – Trnavské mýto – Klientske centrum – Avion Shopping Park – Letisko / Airport
* **:** Jelačičova – Trnavské mýto – Pod stanicou – Nemocnica Kramáre – Valašská
* **:** Hlavná stanica – Trnavské mýto – Trhovisko – Prievozská – Gagarinova – Cintorín Vrakuňa – Čiližská
* **:** Rajská – Košická – Autobusová stanica – Gagarinova – Cintorín Vrakuňa – Čiližská
* **:** Hodžovo nám. – Karpatská – Tupého – Koliba
* **:** Hodžovo nám. – Partizánska – Búdková – Valašská
* **:** Hodžovo nám. – Americké nám. – Prievozská – Gagarinova – Cintorín Vrakuňa – Čiližská

Vozovne
-------

* Vozovňa Hroboňova
* Vozovňa Trnávka

Referencie
----------

1. ↑
2. 1 2 3   *Pred 100 rokmi začal v Prešporku prevádzku predchodca dnešných trolejbusov* [online]. imhd.sk. Dostupné online.
3. ↑
4. ↑
5. ↑   *Nová trolejbusová trať Patrónka – Vojenská nemocnica bola úspešne odskúšaná* [online]. 2013-08-04. Dostupné online.
6. ↑
7. ↑   *Pripravujeme jednotné číslovanie liniek* [online]. dpb.sk, 2021-10-01, [cit. 2021-10-01]. Dostupné online.
8. ↑
9. ↑
10. ↑   Denník E. *Denník N* (Bratislava: N Press), 2021-03-05. Dostupné online [cit. 2021-03-05]. ISSN 1339-844X.
11. ↑  IMHD.SK, MHD. *IMHD.sk*. Dostupné online.

Pozri aj
--------

* Nosný systém mestskej hromadnej dopravy v Bratislave

Iné projekty
------------

Commons
* Spolupracuj na Commons Commons ponúka multimediálne súbory na tému **trolejbusová doprava v Bratislave**

Externé odkazy
--------------


|  |  |
| --- | --- |
| Portal | Bratislavský portál |

* Stránky zamerané na MHD na Slovensku, bratislavská podstránka
* Článek o bratislavskej MHD, vrátane trolejbusovej dopravy Archivované 2006-10-27 na Wayback Machine
* Rozsiahla fotogaléria Archivované 2007-09-27 na Wayback Machine
* Článok o bratislavskej električkovej a trolejbusovej sieti Archivované 2007-03-10 na Wayback Machine
* Stránky dopravcu

| * z
* d
* u
Mestská hromadná doprava na Slovensku |
| --- |
| Podľa mesta | 
* Banská Bystrica
* Bardejov
* Bratislava
* Brezno
* Čadca
* Dunajská Streda
* Galanta
* Hlohovec
* Komárno
* Košice
* Levice
* Levoča
* Lučenec
* Martin
* Nitra
* Nové Zámky
* Mestská hromadná doprava v Pezinku
* Piešťany
* Poprad
* Rožňava
* Ružomberok
* Senec
* Senica
* Sereď
* Skalica
* Snina
* Spišská Nová Ves
* Stará Ľubovňa
* Svit
* Šahy
* Šaľa
* Štúrovo
* Šurany
* Topoľčany
* Trebišov
* Trnava
* Vráble
* Vranov nad Topľou
* Zlaté Moravce
* Zvolen
* Žiar nad Hronom
* Žilina

 |
| Železničná doprava | 
* Bratislava
* Tatranské elektrické železnice
* Trenčianska elektrická železnica
* Ľubochnianska elektrická železnica (zrušená)
* Elektrická železnica Bratislava – Viedeň (zrušená)

 |
| Rýchlodráha | 
* Bratislava (plánovaná)
* Petržalka
* Košice

 |
| Električková doprava | 
* Bratislava
* Košice

 |
| Trolejbusová doprava | 
* Banská Bystrica
* Bratislava
* Košice
* Prešov
* Žilina
* Vysoké Tatry (zrušená)

 |
| Autobusová doprava | 
* Bratislava
* Košice
* Žilina

 |
| Prevádzkovatelia | 
* *DP:* Banská Bystrica
* Bratislava
* Košice
* Martin
* Prešov
* Žilina
* *ARRIVA:* Bratislava
* Liorbus
* Michalovce
* Nitra
* Nové Zámky
* Trnava

 |
| Integrované dopravné systémy | 
* Bratislavský kraj
* Košický a Prešovský kraj
* Žilinský kraj
* Žilina – Rajec (zrušený)

 |

| * z
* d
* u
Bratislava |
| --- |
| 
* Názov
* Dejiny
	+ Obvody
* Ekonomika
* Osobnosti
* Stredné školy

 |
| Geografia | 
* Mestské časti (podľa počtu obyvateľov)
* Vrcholy
* Vodné toky
* Vodné plochy
* Nábrežia
* Námestia
* Ulice

 |
| Doprava | 
* MHD: Električková (zoznam liniek)
* Trolejbusová (zoznam liniek)
* Autobusová (zoznam liniek)
* Nočná (zoznam liniek)
* Historické linky
* Iná: Železničná (zoznam liniek)
* Letisko
* Cyklistická
* Podchody a nadchody
* Pasáže

 |
| Kultúra a zaujímavosti | 
* Bratislavský hrad
* Najvyššie budovy
* Hotely
* Kaštiele
* Kostoly
* Kúrie
* Meštianske domy
* Nákupné centrá
* Mosty
* Paláce
* Parky a záhrady
* Vily
* Fontány
* Kiná
* Nemocnice

 |
| Školy | 
* *Vysoké:* Akadémia Policajného zboru
* BISLA
* Ekonomická univerzita
* Slovenská technická univerzita
* Slovenská zdravotnícka univerzita
* Univerzita Komenského
* Vysoká škola ekonómie a manažmentu verejnej správy
* Vysoká škola múzických umení
* Vysoká škola výtvarných umení

* *Stredné:* Zoznam stredných škôl v Bratislave
* *Základné:* Kategória:Základné školy

 |